stanford-oval/wikipedia huggingface dataset:
งูทางมะพร้าวธรรมดา

| งูทางมะพร้าวธรรมดา |
| --- | --- |

C. radiatus ท่าทางข่มขู่
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลื้อยคลาน Reptilia
อันดับ:: กิ้งก่าและงู Squamata
อันดับย่อย:: Serpentes Serpentes
วงศ์:: วงศ์งูพิษเขี้ยวหลัง Colubridae
สกุล:: Coelognathus Coelognathus (F. Boie, 1827)
สปีชีส์:: Coelognathus radiatus
ชื่อทวินาม
Coelognathus radiatus (F. Boie, 1827)

ชื่อพ้อง
 Coluber radiatus BOIE 1827  Coluber radiatus SCHLEGEL 1837: 135  Coluber quadrifasciatus CANTOR 1839  Tropidonotus quinque CANTOR 1839  Coelognathus radiata FITZINGER 1843  Elaphis radiatus DUMÉRIL 1853  Plagiodon radiata DUMÉRIL 1853  Compsosoma radiatum DUMÉRIL, BIBRON & DUMÉRIL 1854: 292  Elaphis (Compsosoma) radiatum BLEEKER 1857  Spilotes radiatus GÜNTHER 1858  Elaphis radiatus JAN 1863  Coluber radiatus BOULENGER 1894: 61  Coluber (Compsosoma) radiatus MÜLLER 1895: 203  Coluber radiatus WALL 1908: 327  Elaphe radiata BARBOUR 1912  Elaphe radiata POPE 1929  Coelognathus radiatus COCHRAN 1930  Elaphe radiata SMITH 1943  Elaphe radiata SCHULZ 1996: 219  Elaphe radiata MANTHEY & GROSSMANN 1997: 344  Elaphe radiata COX et al. 1998: 51  Elaphe radiata LAZELL et al. 1999  Elaphe radiata CHAN-ARD et al. 1999: 166  Coelognathus radiatus GUMPRECHT 2000  Coelognathus radiatus UTIGER et al. 2002  Elaphe radiata ZIEGLER 2002: 231  Coelognathus radiatus WINCHELL 2003  Coelognathus radiatus GUMPRECHT 2003  Elaphe radiata PAUWELS et al. 2003  Coelognathus radiata ZIEGLER et al. 2007  Elaphe radiatus MURTHY 2010
งูทางมะพร้าวธรรมดา เป็นงูไม่มีพิษขนาดกลาง เป็นงูบกที่มีสีและลวดลายงดงาม มีนิสัยดุ เมื่อโดนรบกวนจะพองตัวและอ้าปาก พับตัวเข้าเพื่อเตรียมฉกสิ่งที่มารบกวน ซึ่งในบางครั้งก็จะแกล้งตายโดยการอ้าปากนอนหงายท้องและถ่ายอุจจาระออกมา ทำให้นักล่าหรือสิ่งที่มารบกวนเลิกสนใจ
ลักษณะ

ลำตัวมีสีน้ำตาลอมเหลืองหรือสีน้ำตาลอมเทา มีลายเป็นทางยาวสีดำ 4 เส้นพาดจากส่วนคอแล้วค่อยๆจางไปทางกึ่งกลางลำตัว ส่วนหัวมีสีน้ำตาลแดง มีเส้นสีดำ 3 เส้นพาดแผ่เป็นรัศมีออกจากมุมตาด้านหลัง ลักษณะเด่นคือมักแกล้งทำเป็นตายเพื่อหลีกเลี่ยงศัตรูเมื่อสู้ไม่ไหว หรือขู่ศัตรูโดยการทำคอแบนเข้าทางด้านข้างและขยายกว้างเป็นทางยาว พร้อมกับยกหัวและส่วนต้นประมาณหนึ่งในสี่ของความยาวลำตัวให้สูงขึ้นเป็นวงโค้งเหมือนสปริง และพุ่งเข้าใส่ศัตรูอย่างว่องไวเพื่อฉกกัด แต่จะกัดไม่ค่อยโดน
การกระจายพันธุ์และอาหาร

พบทั่วไปในประเทศไทย ลาว พม่า กัมพูชา เวียดนาม จีน ประเทศอินเดีย เนปาล ศรีลังกา บังคลาเทศ ภูฏานและบางส่วนของประเทศญี่ปุ่น อาหารของมันคือ หนู กบ นก กระรอก กระแต กิ้งก่า จิ้งจกและตุ๊กแก เป็นต้น
พฤติกรรมและการสืบพันธุ์

เป็นงูออกหากินในเวลากลางวันตามป่าหญ้ารกและบนต้นไม้ บางทีพบตามยุ้งข้าว บนบ้าน ปกติไม่ดุ ถ้าตกใจและเข้าใกล้จะแว้งกัด เวลาขู่จะพองหนังคออ้าปากดูน่ากลัว ผสมพันธุ์ช่วงเดือนมิถุนายนถึงเดือนมกราคม หรือตลอดทั้งปี ออกลูกเป็นไข่ครั้งละ 5 – 12 ฟอง ช่วงเดือนธันวาคมถึงเดือนกรกฎาคม และฟักเป็นตัวช่วงเดือนกุมภาพันธ์ถึงเดือนกันยายน ลูกงูแรกเกิดมีน้ำหนัก 11.0 – 12.4 กรัม และความยาว 44 – 46 เซนติเมตร
การสาธิตเพื่อแสดงพฤติกรรมของงูทางมะพร้าวในสถานเสาวภา จะเห็นการพองหนังคอและอ้าปากเพื่อขู่ได้อย่างชัดเจน
สถานภาพปัจจุบัน

เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535
นิคม บุญวิเศษ

| นิคม บุญวิเศษท> ช., ท.ม. |
| --- | --- |


หัวหน้าพรรคพลังปวงชนไทย
ดำรงตำแหน่ง 29 กุมภาพันธ์ พ.ศ. 2561 – 2 กุมภาพันธ์ พ.ศ. 2566
ก่อนหน้า: ก่อตั้งพรรค
ถัดไป: เอก จาดดำ
 
ข้อมูลส่วนบุคคล
เกิด: 20 มกราคม พ.ศ. 2513 (54 ปี) อำเภอเมืองกาฬสินธุ์ จังหวัดกาฬสินธุ์
พรรคการเมือง: พลังปวงชนไทย (2561–2566)   เพื่อไทย (2566–ปัจจุบัน)
คู่สมรส: รัตติกร เครือริยะ

นิคม บุญวิเศษ (เกิด 20 มกราคม พ.ศ. 2513) เป็นสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย อดีตหัวหน้าพรรคพลังปวงชนไทย อดีตสมาชิกสภาผู้แทนราษฎร แบบบัญชีรายชื่อ สังกัดพรรคพลังปวงชนไทย
ประวัติ

นิคม เกิดเมื่อวันที่ 20 มกราคม พ.ศ. 2513 ที่ จังหวัดกาฬสินธุ์ สำเร็จการศึกษาระดับปริญญาตรี คณะครุศาสตร์อุตสาหกรรม จากสถาบันเทคโนโลยีพระจอมเกล้าเจ้าคุณทหารลาดกระบัง และระดับปริญญาโท คณะบริหารธุรกิจ จากวิทยาลัยเทคโนโลยีสยาม
งานการเมือง

นิคม ก่อตั้งพรรคการเมืองขึ้นในปี 2561 โดยใช้ชื่อว่า "พรรคพลังปวงชนไทย" และเขาดำรงตำแหน่งหัวหน้าพรรค ต่อมาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 1 และได้รับเลือกตั้งเป็นสมาชิกสภาผู้แทนราษฎรสมัยแรก  โดยในสมัยนั้นเขาเป็นหัวน้าพรรคการเมืองขนาดเล็ก (พรรคเสียงเดียว) เพียงพรรคเดียวที่ไม่ได้เข้าร่วมรัฐบาลกับพรรคพลังประชารัฐ สนับสนุนพลเอก ประยุทธ์ จันทร์โอชา เป็นนายกรัฐมนตรี
ต่อมาเขาถูกสมาชิกพรรคกล่าวหาว่าหลอกลวงในเรื่องค่าใช้จ่ายในการสนับสนุนผู้สมัครรับเลือกตั้ง ในที่สุดในปี 2566 เขาจึงลาออกจากสมาชิกสภาผู้แทนราษฎรและสมาชิกพรรคพลังปวงชนไทย และสมัครเข้าเป็นสมาชิกพรรคเพื่อไทย กระทั่งได้รับเลือกตั้งเป็นสมาชิกสภาผู้แทนราษฎรอีกสมัย
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
เพชรชมพู กิจบูรณะ

| เพชรชมพู กิจบูรณะท> ม. |
| --- | --- |

สมาชิกสภาผู้แทนราษฎร   แบบบัญชีรายชื่อ
ดำรงตำแหน่ง 24 มีนาคม พ.ศ. 2562 – 18 ตุลาคม พ.ศ. 2564
 
ข้อมูลส่วนบุคคล
เกิด: 19 ตุลาคม พ.ศ. 2536 (30 ปี) กรุงเทพมหานคร ประเทศไทย
พรรคการเมือง: รวมพลัง (2561–2564)
ชื่อเล่น: เพชร

เพชรชมพู กิจบูรณะ (เกิด 19 ตุลาคม พ.ศ. 2536) ชื่อเล่น เพชร อดีตสมาชิกสภาผู้แทนราษฎร แบบบัญชีรายชื่อ สังกัดพรรครวมพลัง และเป็นสมาชิกสภาผู้แทนราษฎรที่อายุน้อยที่สุดในสภาผู้แทนราษฎรไทย ชุดที่ 25
ประวัติ

เพชรชมพู กิจบูรณะ เกิดเมื่อวันที่ 19 ตุลาคม พ.ศ. 2536 ที่กรุงเทพมหานคร เข้าเรียนระดับประถมในประเทศไทย จากนั้นเข้าเรียนชั้นมัธยมในประเทศสิงคโปร์ ต่อมาสำเร็จการศึกษาระดับปริญญาตรี Bachelor of Arts (Philosophy, Politics & Economics) จากมหาวิทยาลัยเดอรัม ประเทศอังกฤษ และ Bachelor of Law BPP UNIVERSITY ประเทศอังกฤษ
การทำงาน

เพชรชมพู กิจบูรณะ ทำกิจกรรมเกี่ยวกับการเมืองโดยเคยขึ้นปราศรัยบนเวที กปปส. รวมถึงยังเคยเป็นตัวแทนประเทศขึ้นเวทีระดับโลกอย่าง One Young World เมื่อปี 2557 ที่ประเทศไอร์แลนด์
เพชรชมพู เป็นผู้ร่วมก่อตั้งพรรครวมพลังประชาชาติไทย และเป็นโฆษกพรรค และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรครวมพลังประชาชาติไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้รับเลือกตั้งเป็น ส.ส.ที่มีอายุน้อยที่สุดในสภาผู้แทนราษฎร
วันจันทร์ที่ 18 ตุลาคม ปี พ.ศ. 2564 เธอได้ยื่นหนังสือลาออกจากการเป็นสมาชิกพรรครวมพลังประชาชาติไทย ส่งผลให้พ้นจากสมาชิกภาพ ส.ส. ในทันที โดยมี นางสุเนตตา แซ่โก๊ะ ขึ้นมาดำรงตำแหน่งแทน
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พีระวิทย์ เรื่องลือดลภาค

| พีระวิทย์ เรื่องลือดลภาคท> ม. |
| --- | --- |

สมาชิกสภาผู้แทนราษฎร   แบบบัญชีรายชื่อ
ดำรงตำแหน่ง 24 มีนาคม พ.ศ. 2562 – 19 ตุลาคม พ.ศ. 2565
 
ข้อมูลส่วนบุคคล
เกิด: นราวิชญ์ ซะยะ 9 พฤษภาคม พ.ศ. 2521 (46 ปี) อำเภอพระพุทธบาท จังหวัดสระบุรี
พรรคการเมือง: ไทรักธรรม (2556–2565)
ชื่อเล่น: เอ๋

พีระวิทย์ เรื่องลือดลภาค (เกิด 9 พฤษภาคม พ.ศ. 2521) เป็นนักการเมืองชาวไทย อดีตหัวหน้าพรรคไทรักธรรม และอดีตสมาชิกสภาผู้แทนราษฎรแบบบัญชีรายชื่อ สังกัดพรรคไทรักธรรม
ประวัติ

พีระวิทย์ เดิมชื่อ นายนราวิชญ์ ซะยะ เกิดเมื่อวันที่ 9 พฤษภาคม พ.ศ. 2521 สำเร็จการศึกษารัฐประศาสนศาสตรบัณฑิต (รัฐประศาสนศาสตร์) จากมหาวิทยาลัยพิษณุโลก ปัจจุบันอาศัยอยู่ที่อำเภอพระพุทธบาท จังหวัดสระบุรี
การทำงาน

พีระวิทย์ หรือ "สส.เอ๋พระบาท" ได้เริ่มก่อตั้งพรรคการเมืองขึ้นในปี พ.ศ. 2556 ในชื่อพรรคไทรักธรรม ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งแบบบัญชีรายชื่อ ลำดับที่ 1 และจากการประกาศผลการเลือกตั้งเมื่อวันที่ 8 พฤษภาคม พ.ศ. 2562 ปรากฏว่าพรรคไทรักธรรมมีคะแนนที่ 33,754 คะแนน เขาจึงได้รับเลือกตั้ง ส.ส.แบบบัญชีรายชื่อ ต่อมาคณะกรรมการการเลือกตั้ง (กกต.) ประกาศให้เขาพ้นจากสภาพ ส.ส. เนื่องจากมีการเลือกตั้งสมาชิกสภาผู้แทนราษฎรจังหวัดเชียงใหม่ เขต 8 (เลือกตั้งใหม่) ส่งผลให้มีการคำนวณคะแนนใหม่ ทำให้เขาได้พ้นสภาการเป็น ส.ส. หลังจากได้ปฏิบัติหน้าที่ในสภาได้เพียง 3 วันเท่านั้น จึงได้รับฉายาว่า "ส.ส. 3 วัน"
หลังจากนั้นวันที่ 28 มกราคม 2563 ภายหลังกกต.ปรับผลการคำนวณจำนวนสมาชิกสภาผู้แทนราษฎรใหม่ ภายหลังนายชาติชาย วรพิพัฒน์ ผู้สมัครรับเลือกตั้งเป็นสมาชิกสภาผู้แทนราษฎร พรรคประชาธิปัตย์ ถูกศาลฎีกาแผนกคดีเลือกตั้งพิพากษาให้โดนใบดำ ทำให้จำนวนสมาชิกสภาผู้แทนราษฎรแบบบัญชีรายชื่อของพรรคประชาธิปัตย์ ลดลง 1 ที่นั่ง ส่วนของพรรคไทรักธรรมเพิ่มขึ้น 1 ที่นั่ง เขาจึงกลับเข้าสภาอีกครั้ง ต่อมาศาลรัฐธรรมนูญมีคำตัดสินให้ยุบพรรคไทรักธรรมและตัดสิทธิ์ทางการเมืองกรรมการบริหารพรรค ทำให้เขาพ้นจากสมาชิกภาพ ส.ส.ในทันที
พีระวิทย์ เป็นหัวหน้าพรรคการเลือกขนาดเล็กในสภาผู้แทนราษฎรที่มีบทบาทในการเป็นผู้ประสานงานของกลุ่มพรรคเล็กกับรัฐบาลพลเอก ประยุทธ์ จันทร์โอชา
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พรชัย ตระกูลวรานนท์

| พรชัย ตระกูลวรานนท์> ข้อมูลส่วนบุคคล |
| --- | --- |
เกิด: 23 ธันวาคม พ.ศ. 2500 (66 ปี)
พรรคการเมือง: พลังประชารัฐ

รองศาสตราจารย์ พรชัย ตระกูลวรานนท์ (เกิด 23 ธันวาคม พ.ศ. 2500) อดีตสมาชิกสภาผู้แทนราษฎรแบบบัญชีรายชื่อ สังกัดพรรคพลังประชารัฐ) อดีตเหรัญญิกพรรคพลังประชารัฐ และอดีตรองอธิการบดีมหาวิทยาลัยธรรมศาสตร์
ประวัติ

พรชัย ตระกูลวรานนท์ เกิดเมื่อวันที่ 23 ธันวาคม พ.ศ. 2500 สำเร็จการศึกษาระดับปริญญาตรี รัฐศาสตรบัณฑิต เกียรตินิยมอันดับ 2 จุฬาลงกรณ์มหาวิทยาลัย และปริญญาโท Master of Arts (Social Anthropology) และ Master of Philosophy (Social Anthropology) จาก UNIVERSITY OF KENT AT CANTERBURY สหราชอาณาจักร
การทำงาน

พรชัย ตระกูลวรานนท์ เป็นอาจารย์ประจำคณบดีคณะสังคมวิทยาและมานุษยวิทยา มหาวิทยาลัยธรรมศาสตร์ เคยดำรงตำแหน่งคณบดีคณะสังคมวิทยาและมานุษยวิทยา ในปี 2538-2544 และปี 2547-2553 และเป็นรองอธิการบดีมหาวิทยาลัยธรรมศาสตร์
พรชัย ตระกูลวรานนท์ ได้รับแต่งตั้งเป็นสมาชิกสภาขับเคลื่อนการปฏิรูปประเทศ ในปี 2558 ต่อมาได้เข้าร่วมงานกับพรรคพลังประชารัฐ และได้รับตำแหน่งเหรัญญิกพรรค กระทั่งต่อมาได้รับแต่งตั้งเป็นข้าราชการการเมืองหลายตำแหน่ง อาทิ ที่ปรึกษารัฐมนตรีว่าการกระทรวงพาณิชย์ ผู้ช่วยรัฐมนตรีกระทรวงวิทยาศาสตร์และเทคโนโลยี ผู้ช่วยรัฐมนตรีกระทรวงอุตสาหกรรม ที่ปรึกษารองนายกรัฐมนตรี และที่ปรึกษาประธานวุฒิสภา
ในปี 2562 เขาได้เลื่อนเป็นสมาชิกสภาผู้แทนราษฎรแบบบัญชีรายชื่อ แทน นฤมล ภิญโญสินวัฒน์ แลได้รับเลือกเป็นประธานคณะกรรมาธิการวิสามัญพิจารณาศึกษาและแก้ไขปัญหาการละเมิดสิทธิมนุษยชนและการลอบประทุษร้ายประชาชน สภาผู้แทนราษฎรไทย ชุดที่ 25
ในปี 2563 มีการเปลี่ยนแปลงกรรมการบริหารพรรค นายพรชัย จึงพ้นจากหน้าที่เหรัญญิกพรรค
การทำงาน > สมาชิกสภาผู้แทนราษฎร

พรชัย ตระกูลวรานนท์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคพลังประชารัฐ (เลื่อนแทน)
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2560 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2556 –  เหรียญจักรพรรดิมาลา (ร.จ.พ.)
ประเทศไทยใน พ.ศ. 2518

เหตุการณ์ที่เกิดขึ้นใน พ.ศ. 2518 (ค.ศ. 1975) ในประเทศไทย เป็นปีที่ 194 แห่งกรุงรัตนโกสินทร์ และเป็นปีที่ 30 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
ผู้นำ

พระมหากษัตริย์ : พระบาทสมเด็จพระปรมินทรมหาภูมิพลอดุลยเดช
สยามมกุฎราชกุมาร: สมเด็จพระบรมโอรสาธิราช เจ้าฟ้ามหาวชิราลงกรณฯ สยามมกุฎราชกุมาร
นายกรัฐมนตรี :
สัญญา ธรรมศักดิ์ (อิสระ) (จนถึง 15 กุมภาพันธ์)
หม่อมราชวงศ์เสนีย์ ปราโมช (ประชาธิปัตย์) (15 กุมภาพันธ์ – 14 มีนาคม)
หม่อมราชวงศ์คึกฤทธิ์ ปราโมช (กิจสังคม) (ตั้งแต่ 14 มีนาคม)
รัฐสภา: สภานิติบัญญัติแห่งชาติ (ถึง 25 มกราคม)
ประธานสภานิติบัญญัติแห่งชาติ: ประภาศน์ อวยชัย (แต่งตั้ง) (จนถึง 25 มกราคม)
สภาผู้แทนราษฎร: ชุดที่ 11 (เริ่ม 26 มกราคม)
ประธานสภาผู้แทนราษฎร: ประสิทธิ์ กาญจนวัฒน์ (สังคมชาตินิยม) (ตั้งแต่ 7 กุมภาพันธ์)
วุฒิสภา: ชุดที่ 4 (เริ่ม 26 มกราคม)
ประธานวุฒิสภา: จิตติ ติงศภัทิย์ (แต่งตั้ง) (ตั้งแต่ 7 กุมภาพันธ์)
ประธานศาลฎีกา: สุธรรม ภัทราคม
เหตุการณ์ > กุมภาพันธ์

27 กุมภาพันธ์ – วันสถาปนาวิทยาลัยเทคโนโลยีและอาชีวศึกษา หรือมหาวิทยาลัยเทคโนโลยีราชมงคล ในปัจจุบัน
เหตุการณ์ > เมษายน

30 เมษายน – วันเปิดทำการตลาดหลักทรัพย์แห่งประเทศไทย (ใช้ชื่อภาษาอังกฤษในขณะนั้นว่า The Securities Exchange of Thailand)
เหตุการณ์ > มิถุนายน

16 มิถุนายน – วันสถาปนาวิทยาลัยแพทย์ศาสตร์พระมงกุฎเกล้า
เหตุการณ์ > กรกฎาคม

15 กรกฎาคม – แสนศักดิ์ เมืองสุรินทร์ สร้างสถิติโลกชกน้อยครั้งที่สุดที่ได้ครองแชมป์โลก เมื่อชกมวยสากลครั้งที่ 3 และเป็นการชิงแชมป์โลกรุ่นไลท์เวลเตอร์เวท WBC โดยชนะน็อค เปริโก เฟร์นันเดซ ในยกที่ 8
เหตุการณ์ > สิงหาคม

11 สิงหาคม – พระธาตุพนมในจังหวัดนครพนม ล้มทลายลง เนื่องจากความเก่าแก่และมีฝนตกพายุพัดแรงติดต่อกันหลายวัน
เหตุการณ์ > ธันวาคม

5 ธันวาคม – พระราชพิธีมหามงคลเฉลิมพระชนมพรรษา 4 รอบ 5 ธันวาคม 2518
วันเกิด > มกราคม

1 มกราคม – ปีเตอร์ คอร์ป ไดเรนดัล นักร้อง
19 มกราคม
สมจิตร จงจอหอ นักมวย
วีรินทร์ทิรา นาทองบ่อจรัส นักข่าว
วันเกิด > กุมภาพันธ์

13 กุมภาพันธ์ – อริสรา กำธรเจริญ ผู้ประกาศข่าว
วันเกิด > มีนาคม

31 มีนาคม – สุธิตา เกตานนท์ นักแสดง
วันเกิด > เมษายน

1 เมษายน – จงเจต วัชรานันท์ ทหาร นักแสดง
8 เมษายน – จุลพันธ์ อมรวิวัฒน์ นักการเมือง
25 เมษายน – ศรัณย์ สาครสิน นักแสดง (ถึงแก่กรรม 9 พฤศจิกายน พ.ศ. 2541)
วันเกิด > พฤษภาคม

15 พฤษภาคม – สายฟ้า เศรษฐบุตร นักแสดง
31 พฤษภาคม – ดอน ธีระธาดา นักแสดง
วันเกิด > มิถุนายน

4 มิถุนายน – ณัฐวุฒิ ใสยเกื้อ นักการเมือง
17 มิถุนายน – พิยดา จุฑารัตนกุล นักแสดง
22 มิถุนายน – ปิยธิดา มิตรธีรโรจน์ นักแสดง
วันเกิด > กรกฎาคม

17 กรกฎาคม – เดวิด อัศวนนท์ นักแสดง
28 กรกฎาคม – สรวงศ์ เทียนทอง นักการเมือง
วันเกิด > สิงหาคม

28 สิงหาคม – วิภพ บางยี่ขัน นักแสดง
วันเกิด > กันยายน

25 กันยายน – สุกุมล คุณปลื้ม นักการเมือง
วันเกิด > พฤศจิกายน

26 พฤศจิกายน – มยุริญ ผ่องผุดพันธ์ นักแสดง
วันเกิด > ธันวาคม

9 ธันวาคม – ณศิวัชร์ นพภิรมย์ไชย นักแสดง
11 ธันวาคม - กิตติศักดิ์ ไชยชนะ นักร้องเพลงลูกทุ่งเพื่อชีวิตชาวไทย
วันถึงแก่กรรม > กุมภาพันธ์

7 กุมภาพันธ์ – ศิริมาบังอร เหรียญสุวรรณ (ประสูติ 6 มิถุนายน พ.ศ. 2447)
วันถึงแก่กรรม > เมษายน

1 เมษายน – หม่อมเจ้าลักษณ์เลิศ ชยางกูร (ประสูติ 6 ธันวาคม พ.ศ. 2439)
วันถึงแก่กรรม > พฤษภาคม

26 พฤษภาคม – เฉลิม พรมมาส นักการเมือง (เกิด 19 สิงหาคม พ.ศ. 2439)
วันถึงแก่กรรม > มิถุนายน

3 มิถุนายน – หลวงจำรูญเนติศาสตร์ (จำรูญ โปษยานนท์) (เกิด 7 เมษายน พ.ศ. 2445)
วันถึงแก่กรรม > กรกฎาคม

28 กรกฎาคม – รุจี อุทัยกร นักร้อง (เกิด 4 สิงหาคม พ.ศ. 2463)
วันถึงแก่กรรม > สิงหาคม

31 สิงหาคม – วันดี ศรีตรัง นักแสดง (เกิด 23 กุมภาพันธ์ พ.ศ. 2493)
วันถึงแก่กรรม > กันยายน

2 กันยายน – หม่อมเจ้ามงคลอุดม ชยางกูร (ประสูติ 4 ตุลาคม พ.ศ. 2446)
5 กันยายน – หลวงสุนาวินวิวัฒน์ (พิศาล สุนาวินวิวัฒน์) (เกิด 10 พฤศจิกายน พ.ศ. 2437)
วันถึงแก่กรรม > ตุลาคม

18 ตุลาคม – หม่อมเจ้าจัตุรัส ศุขสวัสดิ์ (ประสูติ 20 ธันวาคม พ.ศ. 2435)
วันถึงแก่กรรม > พฤศจิกายน

30 พฤศจิกายน – สมเด็จพระนางเจ้าอินทรศักดิศจี พระวรราชชายา (ประสูติ 10 มิถุนายน พ.ศ. 2445)
วันถึงแก่กรรม > ธันวาคม

11 ธันวาคม – หลวงยุทธศาสตร์โกศล (ประยูร ยุทธศาสตร์โกศล) อดีตรองนายกรัฐมนตรี (เกิด 19 ตุลาคม พ.ศ. 2436)
28 ธันวาคม – พระยาภะรตราชา (หม่อมหลวงทศทิศ อิศรเสนา) (เกิด 19 ธันวาคม พ.ศ. 2429)
ชัชวาลย์ โคตรสงคราม

ชัชวาลย์ โคตรสงคราม เป็นนักเขียนผู้เข้ารอบสุดท้ายรางวัลซีไรต์ปี พ.ศ. 2552 จากนวนิยายเรื่อง ทะเลน้ำนม
ครอบครัว

ชัชวาลย์ โคตรสงคราม เกิดเมื่อวันที่ 6 มกราคม 2511 ที่ห้องแถวริมบึงหนองพอก อ.หนองพอก จ.ร้อยเอ็ด ในครอบครัวชาวนา-ค้าขาย
บิดาชื่อ นายบุญเพ็ง โคตรสงคราม เกิดที่บ้านหนองขาม อ.เสลภูมิ จ.ร้อยเอ็ด เป็นบุตรย่าเต้ (แสนสุพรรณ) บิดาและมารดาพาอพยพจากบ้านหนองคู อำเภอม่วงสามสิบ จังหวัดอุบลราชธานี และ นายสม โคตรสงคราม (พื้นเพอ้นดงแดง อ.จตุรพักตรพิมาน จ.ร้อยเอ็ด)
มารดาชื่อ นางจอม (ปุนปอง)บุตรีนายเสน ปุนปอง ชาวบ้านหนองนกเขียน อ.นิคมคำสร้อย จ.มุกดาหาร และนางเผิ่ง นามสกุลเดิมคือ (บุญลักษณ์)  เป็นผู้ไทเชื้อสายจากเมืองพิน เมืองเซโปน ประเทศลาว
มีพี่น้อง 5 คน ชัชวาลย์เป็นลูกคนที่ 3 มีพี่สาว 2 คน น้องสาว 1 คน และน้องชาย 1 คน
กิจกรรมทางสังคม

หัวหน้าพรรคนักศึกษาชนบทสอนลอน ปี 2533-2534
ดำรงตำแหน่งนายกองค์การบริหารนักศึกษา วิทยาลัยครูมหาสารคาม ปี 2533
เลขาธิการสหพันธ์นิสิตนักศึกษาครูภาคอีสาน (องค์การนักศึกษาวิทยาลัยครูในภาคอีสาน องค์การนักศึกษา มศ.ว. มหาสารคาม และองค์การนักศึกษา คณะศึกษาศาสตร์ มหาวิทยาลัยขอนแก่น) ปี 2533 (สาระสำคัญเตรียมเสนอในที่ประชุมขณะนั้น คือ 1) การนำวิทยาลัยครูเข้าสู่ระบบเอ็นทรานซ์เข้ามหาวิทยาลัยทั่วประเทศ 2) การเสนอเปลี่ยนชื่อจากวิทยาลัยครู เป็น มหาวิทยาลัยครุศาสตร์ แต่ก็ไม่สามารถดำเนินการต่อได้)
พนักงานพิสูจน์อักษรหนังสือพิมพ์สยามรัฐรายวัน ถนนราชดำเนิน ปี 2534
วิทยากรค่ายส่งเสริมการอ่านและการเขียนเยาวชน กลุ่มวรรณกรรมร่มพอกภูดิน โรงเรียนมัธยมในภาคตะวันออกเฉียงเหนือ และในมหาวิทยาลัย ตั้งแต่ปี 2533-ปัจจุบัน
การศึกษา

พ.ศ. 2525 จบชั้นมัธยมศึกษาตอนต้น โรงเรียนเสลภูมิ (หลังแดง) อำเภอเสลภูมิ จังหวัดร้อยเอ็ด
พ.ศ. 2529 จบชั้นมัธยมศึกษาตอนปลาย โรงเรียนเสลภูมิพิทยาคม (หลังเขียว) อำเภอเสลภูมิ จังหวัดร้อยเอ็ด
พ.ศ. 2534 ปริญญาตรีครุศาสตร์บัณฑิต (ค.บ.) สาขาภาษาไทย วิทยาลัยครูมหาสารคาม (มหาวิทยาลัยราชภัฏมหาสารคาม)
พ.ศ. 2550 ปริญญาศึกษาศาสตรมหาบัณฑิต (กศ.ม.) สาขาภาษาไทย มหาวิทยาลัยมหาสารคาม วิทยานิพนธ์เรื่อง "สุนทรียภาพในวรรณคดีลาวเรื่องสังข์ศิลป์ชัยและมหาเวสสันดรชาดก" (ฉบับภาษาลาว)
กิจกรรมสาธารณะและการงานประจำ
พ.ศ. 2533 นายกองค์การบริหารนักศึกษา
วิทยาลัยครูมหาสารคาม
พ.ศ. 2534 พนักงานพิสูจน์อักษร หนังสือพิมพ์สยามรัฐรายวัน กรุงเทพฯ
พ.ศ. 2535 ครูภาษาไทย
พ.ศ. 2552-56 อาจารย์พิเศษ วิชาการเขียนบันเทิงคดี สาขาวิชาภาษาเพื่อการสร้างสรรค์งานสื่อสิ่งพิมพ์คณะมนุษยศาสตร์และสังคมศาสตร์ มหาวิทยาลัยมหาสารคาม
พ.ศ. 2535-56 วิทยากรการอ่านและเขียน ระดับมัธยมและอุดมศึกษา
พ.ศ. 2552-56 บรรณาธิการสำนักพิมพ์หนังสือแม่น้ำโขง
พ.ศ. 2555 บรรณาธิการนิตยสาร อีสานไรเตอร์ ฉบับที่ 34 สโมสรนักเขียนภาคอีสาน
พ.ศ. 2556 อาจารย์พิเศษวิชา ร้อยแก้วร้อยกรอง สาขาภาษาไทย มหาวิทยาลัยราชภัฏกาฬสินธุ์
พ.ศ. 2554	อนุกรรมการและผู้ทรงคุณวุฒิเครือข่ายศิลปินเพื่อการปฏิรูปประเทศไทย ภาคตะวันออกเฉียงเหนือ สำนักนายกรัฐมนตรี
ยูกิโอ 5D's

| --- | --- |
ยูกิโอ 5D's
遊☆戯☆王5D's (Yūgiō Faibu Dīzu)
ชื่อภาษาอังกฤษ: Yu-Gi-Oh! 5D's
แนว: ผจญภัย, นิยายวิทยาศาสตร์
อนิเมะโทรทัศน์
กำกับโดย: คัตสึมิ โอโนะ
เขียนบทโดย: อัตสึฮิโระ โทมิโอกะ (ตอน 1–26) ชิน โยชิดะ (ตอน 27–154)
สตูดิโอ: Gallop
ถือสิทธิ์โดย: อเมริกาเหนือ 4Kids Entertainment (2008–2012) Konami Cross Media NY (2012–present)
เครือข่าย: TXN (TV Tokyo)
เครือข่ายภาษาอังกฤษ: ออสเตรเลีย Network Ten, Elevenออสตราเลเชีย Cartoon Networkบริติชไอลส์ Sky 1, Disney XDแคนาดา YTVสหราชอาณาจักร CITV, Kixสหรัฐ The CW (The CW4Kids/Toonzai), Cartoon Networkแอฟริกาใต้ SABC 2
ฉาย:  2 เมษายน ค.ศ. 2008  –  30 มีนาคม ค.ศ. 2011
ตอน: 154 + 1 ตอนพิเศษ (ญี่ปุ่น) 123 (อังกฤษ) 
มังงะ
เกมกลคนอัจฉริยะ 5D's
เขียนโดย: มาซาฮิโระ ฮิโกกูโบะ
วาดภาพโดย: มาซาชิ ซาโต
สำนักพิมพ์: ชูเอชะ   สยามอินเตอร์คอมิกส์
สำนักพิมพ์ภาคภาษาอังกฤษ: อเมริกาเหนือ Viz Media
นิตยสาร: วีจัมป์
นิตยสารภาษาอังกฤษ: แม่แบบ:English manga magazine
กลุ่มเป้าหมาย: โชเน็ง
วางจำหน่ายตั้งแต่: 21 สิงหาคม ค.ศ. 2009 – 21 มกราคม ค.ศ. 2015
จำนวนเล่ม: 9
ยูกิโอ 5D's (ญี่ปุ่น: 遊☆戯☆王５Ｄ＇ｓ; โรมาจิ: Yūgiō Faibu Dīzu; อังกฤษ: Yu-Gi-Oh! 5D's ทับศัพท์: ยูกิโอ ไฟว์ดีส์) เป็นภาพยนตร์อนิเมะในญี่ปุ่นและเป็นซีรีส์ยูกิโอลำดับที่ 3 ออกอากาศเมื่อวันที่ 2 เมษายน ค.ศ. 2008 จนถึงวันที่ 30 มีนาคม ค.ศ. 2011 โดยในประเทศไทยได้จัดจำหน่ายในรูปแบบ ดีวีดี และ วีซีดี โดยบริษัท ทีไอจีเอ
เรื่องย่อ

Yu-Gi-Oh! 5D'S เป็นซีรีส์ต่อจาก ภาค gx  โดยจุดเด่นของเรื่องนี้คือการ ขี่มอเตอร์ไซค์ดวลกัน และ การเรียกมอนเตอร์แบบใหม่ที่ชื่อว่า ซิงโคร
เมื่อ 6 เดือนก่อน ณ แซทเทิลไลท์ เกาะเล็กๆ ที่ซึ่งเป็นที่อยู่ของชนชั้นแรงงาน และผู้ที่ถูกทอดทิ้งจากเมืองนีโด โดมิโนะซิตี้ (หรือเมืองหลวง) ฟุโด ยูเซย์ ได้โดน แจ็ค แอทลาส ขโมย Stardust Dragon และดีวิลของเขา แล้วหลบหนีไปยังนีโอ โดมิโนะซิตี้ ยูเซย์จึงคิดจะนำ Stardust Dragon กลับคืนมา หลังจากที่ยูเซย์ได้หลบหนีไปยังนีโอ โดมิโนะซิตี้สำเร็จ และดวลกับแจ็ค ทำให้เขาได้รู้เรื่องของมังกรแดง และเรื่องเกี่ยวกับ Signer บุคคลที่ได้รับเลือกโดยมังกรแดง 5 คน ซึ่งจะมีตราอัขระมังกรอยู่บนแขนขวา และมีมังกรประจำตัวคนละตัว (ซึ่งตรงกับคำว่า 5D's ซึ่งเป็นคำย่อของคำว่า 5 Dragons) มังกรทั้งห้าอันเป็นมอนส์เตอร์ประจำตัวของ Signer ได้แก่ Stardust Dragon, Red Demons Dragon, , Black Rose Dragon, Black Winged Dragon และ Acient Fairy Dragon
ตั้งแต่ตอนที่ 27 เป็นต้นไป ศัตรูใหม่ของ Signer อันได้แก่ Dark Signer ได้ปรากฏตัวขึ้น โดยมีรูดเกอร์เป็นหัวหน้า โดย Signer แลDark Signer นั้นเป็นศัตรูกันมาแต่อดีตกาล เมื่อครั้ง 5000 ปีก่อนแล้ว โดยเหล่า Dark Signer นั้น มีพลังของ เทพสถิตย์ธรณี ที่หวังจะทำลายโลก และเป็นศัตรูของมังกรแดงแต่ครั้งโบราณกาล และในการเรียกเทพสถิตย์ธรณีขึ้นมาในแต่ละครั้งนั้น วิญญาณของคนบริสุทธิ์มากมายจะต้องถูกสังเวย เพื่อใช้ในการเรียกเทพสถิตย์ธรณีออกมา
หลังจากนั้นก็เป็นภาคการแข่งขัน Riding Duel W.R.G.P.แต่ในระหว่างนี้ก็มีองค์กรณ์ลึกลับ ที่จะทำลายเมืองแซทเทิลไลท์โดยใช้การ์ดที่มีความสามารถในการดูดพลังของซิงโครมอนส์เตอร์ได้ องค์กรณ์นี้ มีชื่อเรียกว่า "อิลิแอสเตอร์" มีสมาชิก 3 คนประกอบ โจเซ่(คนตัวใหญ่สุด) พลาซิโด้(คนบงการหุ่นยนต์ Ghost) และลูเคียโน่(เด็กหัวแดง)
หลังจากสิ้นสุดการแข่ง W.R.G.P. พวกยูเซย์ก็ได้เข้าสู่โลกอีกโลกหนึ่ง และต้องเข้าต่อสู้กับ Z-ONE (ในเรื่องเขาพากย์ว่า "โซน") ซึ่งเป็นผู้บงการสูงสุด ติดตามได้ในตอน 148 เป็นต้นไป
การแข่งแบบ Riding Duel

การแข่งแบบ Riding Duel ก็จะเหมือนกับการแข่งตามปกติ เพียงแต่จะต่างกันที่การ์ดเวทมนตร์ จะต้องใช้เฉพาะการ์ดเวทมนตร์ความเร็ว (Speed Spell) เท่านั้น ซึ่งมีกฎการแข่งดังนี้
1. กติกาการเล่นทั่วไปเหมือนกับการแข่งปกติ
2. การ์ดเวทมนตร์ จะต้องใช้เฉพาะการ์ดเวทมนตร์ความเร็ว (Speed Spell) เท่านั้น
3. ในแต่ละเทิร์น เม็ดสปีดเคาน์เตอร์ของแต่ละผู้เล่นจะเพิ่มขี้นทีละ 1
4. การใช้การ์ดเวทมนตร์ ต้องใช้ค่าเม็ดสปีดเคาน์เตอร์ตามที่ระบุไว้ในการ์ดนั้น
5. เม็ดสปีดเคาน์เตอร์จะลดลง 1 เม็ด เมื่อ LP ของผู้เล่นคนนั้นลดลง 1000
แหล่งข้อมูลอื่น

Yu-Gi-Oh! 5D'S at TV Tokyo (Japanese)
ยูกิโอ 5D's (อนิเมะ) ที่เครือข่ายข่าวอนิเมะ
มนูญ สิวาภิรมย์รัตน์

| มนูญ สิวาภิรมย์รัตน์ป> ม., ท.ช. |
| --- | --- |


หัวหน้าพรรคเศรษฐกิจใหม่
ดำรงตำแหน่ง 31 สิงหาคม พ.ศ. 2562 – 19 ธันวาคม พ.ศ. 2562
ดำรงตำแหน่ง 25 ธันวาคม พ.ศ. 2564 – 20 มีนาคม พ.ศ. 2566
 
ข้อมูลส่วนบุคคล
เกิด: 31 พฤษภาคม พ.ศ. 2508 (59 ปี)
พรรคการเมือง: เศรษฐกิจใหม่ (2561–2566)

มนูญ สิวาภิรมย์รัตน์ (เกิด 31 พฤษภาคม พ.ศ. 2508) เป็นวิศวกรและนักการเมืองชาวไทย อดีตหัวหน้าพรรคเศรษฐกิจใหม่ อดีตสมาชิกสภาผู้แทนราษฎร แบบบัญชีรายชื่อ
ประวัติ

มนูญ เกิดเมื่อวันที่ 31 พฤษภาคม พ.ศ. 2508 เป็นพี่ชายของสุทัศน์ สิวาภิรมย์รัตน์ ซึ่งเคยถูกสมาชิกพรรค ร้องกกต. ขอให้ยุบพรรค ด้วยข้อกล่าวหาที่ว่าเป็นนายทุนพรรค เป็นคนนอก ที่เข้ามาครอบงำพรรค สำเร็จการศึกษาระดับมัธยมศึกษาจากโรงเรียนสวนกุหลาบวิทยาลัย ระดับปริญญาตรีวิศวกรรมศาสตรบัณฑิต (วิศวกรรมไฟฟ้า) จากจุฬาลงกรณ์มหาวิทยาลัย ระดับปริญญาโท Master of Science (Engineering Management) และระดับปริญญาเอก  Doctor of Philosophy (Engineering Management) จาก UNIVERSITY OF MISSOURI-ROLLA ประเทศสหรัฐอเมริกา
หลังจบการศึกษาปริญญาเอก เข้าได้เข้าทำงานที่บริษัท Siemens ใน St. Louis และบริษัท Maritz Inc. เมือง Fenton, Missouri USA เป็นเวลาหลายปีก่อนจะเดินทางกลับประเทศไทย
การทำงาน

มนูญ เป็นวิศวกรไฟฟ้า เป็นที่ปรึกษาบริษัทเอกชนทั้งในประเทศสหรัฐอเมริกาและประเทศไทย ต่อมาเข้าสู่งานการเมืองโดยการเข้าร่วมงานกับมิ่งขวัญ แสงสุวรรณ์ พรรคเศรษฐกิจใหม่ และลงสมัครรับเลือกตั้งใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ ลำดับที่ 5 และได้รับเลือกตั้งเป็นสมัยแรก
เขาได้รับเลือกเป็นประธานคณะกรรมาธิการความมั่นคงแห่งรัฐ กิจการชายแดนไทย ยุทธศาสตร์ชาติและการปฏิรูปประเทศ สภาผู้แทนราษฎร
ต่อมมปี พ.ศ. 2562 มิ่งขวัญ ประกาศขอลาออกจากตำแหน่งหัวหน้าพรรคเศรษฐกิจใหม่ สืบเนื่องมาจากมิ่งขวัญและลูกพรรคมีอุดมการณ์ทางการเมืองที่แตกต่างกัน เขาจึงได้รับเลือกเป็นหัวหน้าพรรคคนใหม่ แต่ก็ดำรงตำแหน่งได้ไม่นาน กกต. ก็มีคำสั่งให้การประชุมเลือกหัวหน้าพรรคดังกล่าวเป็นโมฆะ และเขาจึงได้รับเลือกเป็นหัวหน้าพรรคคนใหม่อีกครั้งเมื่อวันที่ 25 ธันวาคม พ.ศ. 2564
เขายังได้เป็นประธานคณะกรรมาธิการความมั่นคงแห่งรัฐ กิจการชายแดนไทย ยุทธศาสตร์ชาติและการปฏิรูปประเทศ สภาผู้แทนราษฎรไทย ชุดที่ 25
การทำงาน > สมาชิกสภาผู้แทนราษฎร

มนูญ สิวาภิรมย์รัตน์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคเศรษฐกิจใหม่
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2564 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)